Beredskabet fra Mariager er tirsdag eftermiddag på vej med en tankvogn til en gård på Hobrovej ved Mariager. Tidligt tirsdag morgen havde de kvaler med at få en større gårdbrand slukket på adressen. Det lykkedes til sidst, men nu kører de igen ud til selvsamme gård, fordi nogle halmballer, der ligger uden for bygningen, stadigvæk ryger. - Halm kan være vanskeligt at slukke helt. Det kan blive ved og ved med at brænde. Men der er ikke fare for, det spreder sig. Der er blot tale om en efterslukning,  fortæller indsatsleder Claus Haparanda. Gårdejeren var ifølge indsatslederen på ferie, da branden brød ud i morges, men vendte - efter meldingen om brand - snduen hjemad mod det himmerlandske. Tirsdag morgen nåede branden ikke at sprede sig til de øvrige længer, hvilket ifølge indsatslederen var særdeles heldigt, da længen blev brugt til opbevaring af halm
Tidligt tirsdag morgen måtte beredskab rykke ud til voldsom brand. Og hen på eftermiddagen får de så lov at køre igen. Halmen ulmer stadig.